ขอสอบถามหน่อยค่ะ หลังจากแท้งน้องเอง มีอาการเวลาตื่นทุกเช้า จะมีน้ำสีเขียวๆออกมาจากจิมิ จำนวนมาก มีอาการคันเล็กน้อย เป็นแบบนี้มา2เดือนแล้ว ควรจะทำยังไงคะ
สวัสดีค่ะ การมีน้ำเขียวออกจากช่องคลอดปริมาณมาก ก็คือตกขาวที่ผิดปกติ โดยอาจเกิดจากสาเหตุ เช่น- การอักเสบของช่องคลอดจากเชื้อแบคทีเรีย (bacterial vaginosis) ซึ่งจะทำให้มีตกขาวปริมาณมาก มีกลิ่นเหม็น แต่มักไม่ทำให้เกิดอาการคัน สาเหตุเกิดจากเชื้อแบคทีเรียชนิดดี (lactobacilli bacteria) ลดลง เช่น จากการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ การมีเพศสัมพันธ์มากกว่า 1 คน หรือมีการเปลี่ยนคู่นอน เป็นต้น- การติดเชื้อราในช่องคลอด ซึ่งจะทำให้มีอาการคันในช่องคลอด หรือมีอาการแสบร่วมด้วย ตกขาวปริมาณมาก แต่มักมีสีขาว ลักษณะคล้ายแป้งเปียกมากกว่า- การติดเชื้อปรสิตในช่องคลอด ซึ่งติดจากการมีเพศสัมพันธ์ จะทำให้ตกขาวจะมีกลิ่นเหม็น มักมีสีเขียว หรือมีฟองปน และมีอาการแสบหรือคันในช่องคลอด อวัยวะเพศภายนอกบวมแดง- การติดโรคติดต่อทางเพศสัมพันธ์ต่างๆ เช่น หนองในแท้ หนองในเทียม เป็นต้น ตกขาวมักมีสีเขียวเหลืองคล้ายหนอง มีกลิ่นเหม็น มีเจ็บแสบช่องคลอด เป็นต้น- การอักเสบติดเชื้อในมดลูก ซึ่งอาจเกิดตามหลังการติดเชื้อทางเพศสัมพันธ์ หรือเกิดจากหรือเชื้ออื่นๆ ที่อยู่ในช่องคลอดเองก็ได้ ซึ่งลักษณะของตกขาวมักมีสีเขียวเหลืองคล้ายหนอง หรืออาจมีเลือดปนได้ มีกลิ่นเหม็น และมักมีอาการอื่นๆ ร่วม เช่น เจ็บหรือแสบช่องคลอด เจ็บขณะมีเพศสัมพันธ์ ปัสสาวะแสบขัด เจ็บขณะปัสสาวะ ปวดท้องน้อย หรืออาจมีไข้ อ่อนเพลียได้ทั้งนี้ หากแท้งลูกไปไม่นาน แล้วมีเพศสัมพันธ์ จะเป็นปัจจัยเสี่ยงที่ทำให้มดลูกอักเสบติดเชื้อได้ง่าย ดังนั้น โดยส่วนใหญ่ หลังการแท้ง ก็ควรงดการมีเพศสัมพันธ์ไปอย่างน้อย 2 สัปดาห์ค่ะดังนั้น หากยังคงมีตกขาวที่ผิดปกติดังกล่าวอยู่ แนะนำควรไปพบสูติ-นรีแพทย์ เพื่อให้ตรวจและรักษาให้ตรงกับสาเหตุค่ะ